ایکینجی دونیا ساواشیندان سونرا آوروپادا ایلک دفعه خالقا آچیق بیر تدبیرده کیتاب یاندیریلدی.
لهستانین گدانسک شهرین‌ده‌کی کاتولیک کلیسه‌سینین کشیشی، بعضی کیتابلاری خالقا آچیق بیر یئر‌ده یاندیردی.
دلیلی ایسه کیتابلاردا بۆیونون/جادونون یئر آلماسی، بونون ایسه خریستیانلیغا ضد اولماسی ایدی.
دونیادا ان چوخ ساتیلان کیتابلار آراسین‌دا یئر آلان هری پاتر سریسی ده یاندیریلان کیتابلار آراسین‌دا.
فوتوگرافلار سوسیال مئدیادا یئر آلینجا بؤیوک تپکی گؤردو.
بعضی اوخوجولار "اومید ائدیره‌م کی، ۱ آوریل ظارافاتی‌دیر" دئیه یازدی.
اورتا چاغدا‌کی انگیزیسیون محکمه‌لری خاطیرلادیلدی، "بوندان سونراکی مرحله‌ده بیرلری جادوگر دئیه می یاندیریلاجاق؟" سوالی سوروشولدو.
"یاخین‌دا خاجلی یوروشلری ده باشلار" یورومو دا دقت چکدی.
کیتاب یاندیرما آیینلری، اورتا چاغ آوروپاسین‌دا تئز تئز باش وئریردی.
آوروپادا خالقا آچیق کیتاب یاخما  تؤره‌نلری سون اولاراق نازی آلمانیاسین‌دا گؤرولموشدو.
